Megjelent: 2018. február 21. szerda, 17:31
A körzeti megbízottak 2017. december 29-én az esti órákban igazoltattak egy járművezetőt, mert gyanú merült fel, hogy a gépkocsiban kábítószer van. Az ellenőrzés során a sofőrnél nagyobb mennyiségű készpénzt, a járműben pedig pelenkába becsomagolt kábítószer-gyanús anyagot találtak. A helyszíni szemle során a rendőrök összesen 161,3 gramm növényi törmeléket és közel 1,5 millió forintot foglaltak le. A 32 éves férfit a helyszínen elfogták és előállították a Kaposvári Rendőrkapitányságra, ahol a vele szemben alkalmazott kábítószer-gyorsteszt pozitív értéket jelzett, ezért kábítószer birtoklása vétség elkövetésének megalapozott gyanúja miatt gyanúsítottként hallgatták ki.